Νέα Ναρκωτικά: Η ποινική αντιμετώπιση της χρήσης Νέων Ψυχοδραστικών Ουσιών
Creators: name: Παπαστεργιοπούλου Χρυσούλα Στεφάνου
Publisher: name: Aristotle University of Thessaloniki
Year: 2023
Subjects: Νέα Ναρκωτικά
Νέες Ψυχοδραστικές Ουσίες (ΝΨΟ)
Ποινική αντιμετώπιση χρήστη ναρκωτικών
Legal highs
New Psychoactive Substances (NPS)
Designer drugs

description: Τα τελευταία χρόνια, τα δίκτυα του οργανωμένου εγκλήματος εκμεταλλευόμενα κυρίως το διαδίκτυο, συμπεριλαμβανομένων και των μέσων κοινωνικής δικτύωσης, πλημμύρισαν την αγορά των ναρκωτικών με καινοφανείς ψυχοδραστικές ουσίες, αγνώστου προέλευσης, χωρίς ειδική σήμανση, που μπορεί να αποτελέσουν σημαντική απειλή για τη δημόσια υγεία, και όχι σπάνια να αποδειχθούν ακόμη και θανατηφόρες. Πρόκειται για τις Νέες Ψυχοδραστικές Ουσίες (ΝΨΟ), γνωστές διεθνώς ως «New Psychoactive Substances (NPS)» ή «legal highs» και «designer drugs», που μιμούνται τα παραδοσιακά ναρκωτικά ως προς τη δομή και τα ψυχοτρόπα αποτελέσματά τους• ωστόσο, δεν ορίζονται ναρκωτικά και δεν ελέγχονται από τις Διεθνείς Συμβάσεις για την καταπολέμηση της διάδοσης των ναρκωτικών έχοντας ως συνέπεια να κυκλοφορούν ως νόμιμες. Το νέο αυτό παγκόσμιο φαινόμενο, που αποτελεί τεράστια πρόκληση για τις διωκτικές και νομοθετικές αρχές, καθώς και την ποινική αντιμετώπιση της χρήσης των ΝΨΟ, επιχειρεί να αναλύσει η παρούσα εργασία. Αρχικά, αποδίδεται ο επιστημονικός ορισμός των ναρκωτικών, όπως και η έννοιά τους κατά την ελληνική νομοθεσία και καταγράφονται οι κυριότερες κατηγορίες τους. Στη συνέχεια, περιγράφεται η νέα πραγματικότητα που επέφερε η ραγδαία εξάπλωση των ΝΨΟ και παρουσιάζονται οι δημοφιλέστερες από αυτές στην παράνομη αγορά. Επιπρόσθετα, αναλύεται η έννοιά τους και υπογραμμίζεται η διαφορά τους από τα ναρκωτικά. Παράλληλα, αναπτύσσεται το ρυθμιστικό πλαίσιο που τις διέπει σε ευρωπαϊκό επίπεδο και παρουσιάζεται η διαδικασία υπαγωγής τους στους καταλόγους των ελεγχόμενων ναρκωτικών, ενώ γίνεται σύγκριση και με το αμερικάνικο νομικό καθεστώς. Περαιτέρω, επισημαίνεται η θέση που υιοθετεί ο Έλληνας νομοθέτης για τις ΝΨΟ και εξετάζεται η δυνατότητα εφαρμογής του ισχύοντος νόμου περί εξαρτησιογόνων ουσιών (ν.4139/2013) για την επιβολή κυρώσεων στη χρήση νέων ψυχοδραστικών ουσιών. Τέλος, διερευνάται και καταδεικνύεται η αδυναμία της υφιστάμενης εγχώριας νομοθεσίας για την αντιμετώπιση της χρήσης και της διάδοσης των ΝΨΟ και προσφέρονται προτάσεις για μια ολιστική προσέγγιση του προβλήματος
description: Over the last few years, organized crime networks exploited the internet including the social media and flooded the drug market with novel psychoactive substances of unknown origin without special labeling that may represent a serious risk to public health and may be a cause of mortality. They are called New Psychoactive Substances (NPS) also known as “legal highs” or “designer drugs” which mimic the chemical structure of traditional drugs and produce the same psychoactive effects; however, they are not identified as drugs and thus cannot be controlled under international drug control conventions. Consequently, they are promoted in the drug markets as legal. The current study attempts to present this recent global phenomenon that represents a major challenge for the law enforcement and judiciary as well as to highlight the criminal proceedings regarding the use of NPS. It begins with the academic definition of narcotic drugs along with their meaning according to the Greek legislation and it records the most important categories. Furthermore, it illustrates the new reality that resulted from the rapid proliferation of NPS and portrays the most prevailing substances that have emerged on the global illegal drugs market. Additionally, it analyzes their meaning and underlines their difference from the narcotic drugs. At the same time, this study develops the European regulatory framework and presents the procedure of NPS placement into the controlled substances schedule, while it compares it to the American legal system. Moreover, it examines the position of the Greek legislator on the NPS and explores the possibility of using the existing legislation on addictive substances (ν.4139/2013) for the punishment of the use of NPS. Last, this study discusses the inability of the current domestic legislation on the legal response to the NPS use and trafficking and makes recommendations on how to overcome this global challenge using a holistic approach